LitNet | LitNet Akademies: Enkele riglyne Beeld | Die Burger | Volksblad | Rapport | Sake24 | Finansies & Tegniek | Landbouweekblad
LitNet Akademies: Enkele riglyne
Die kontrolevorm wat op LitNet Akademies se webblad beskikbaar is, moet ingevul, onderteken en saam met die artikel voorgelê word. TAALMEDIUM
Hoogstens twee artikels per skrywer per kalenderjaar kwalifiseer vir die R10 000 navorsingsgeld wat deur LitNet Akademies betaal word.
AFRIKAANSE OPSOMMING Die artikel moet vergesel wees van 'n Afrikaanse opsomming van hoogstens 300 woorde. Die opsomming moet die volgende inligting bevat: die doel/navorsingsvraag, teoretiese raamwerk/vertrekpunt, die metodiek en die bevindings. Die opsomming moet nie bloot 'n herhaling van die inleiding wees nie.
UITGEBREIDE ENGELSE OPSOMMING ("SUMMARY") 'n Engelse opsomming van ongeveer 1 000 tot 1 500 woorde sal aangevra word wanneer 'n artikel vir publikasie aanvaar word. Dit is dus nie nodig om hierdie summary reeds saam met die aanvanklike voorlegging in te dien nie.
Verskaf asseblief toepaslike Afrikaanse en Engelse trefwoorde (keywords) vir die artikel. LENGTE
Digitale grafika en foto's moet asseblief ook, benewens binne die liggaam van die artikel, afsonderlik ingestuur word.
Kopiereg van die artikels berus by die skrywers. Indien 'n artikel, of 'n verwerkte vorm daarvan, later ook elders gepubliseer word, sal 'n erkenning aan LitNet Akademies waardeer word. FORMATERING
Die laaiproses word aansienlik vergemaklik as skrywers oop reëls tussen paragrawe skep deur eenvoudig "Enter" twee keer te druk, en nie deur vooraf die paragraafspasiëring via die "Formateer (Format) > Paragraaf (Paragraph) > Spasiëring (Spacing)"-bevele te stel nie – verseker dus asseblief dat "Spasiëring (Spacing) > Voor (Before)" en "Spasiëring (Spacing) > Na (After)" albei op 0 gestel is voordat u begin. Skrywers moet ook nie opskrifte met bevele soos "Opskrif 1" ("Heading 1"), "Opskrif 2" ("Heading 2"), ensovoorts formateer nie, maar moet eenvoudig "Enter" twee druk om 'n spasie tussen die betrokke opskrif en die teks wat volg, te verkry.
Grafika moet van onderskrifte voorsien word. OPSKRIFTE
1. Hoofopskrifte Kleinletters en vetdruk.
Kleinletters, kursief en vetdruk.
Kleinletters, kursief, geen vetdruk nie.
Opskrifte moet genommer word. Daar is geen punte na opskrifte nie.
Laat 'n eenreël-spasie tussen opskrif en teks.
AANHALINGS Gebruik dubbelaanhalingstekens (enkelaanhalingstekens slegs binne aanhalings).
Aanhalings van vier reëls en langer mag "geblok" en ingekeep word, met 'n eenreël-spasie voor en na die aanhaling, en sonder aanhalingstekens. Sluit 'n ingekeepte aanhaling volledig met die nodige/betrokke leesteken af en verskaf dan die bronverwysing onmiddellik daarna tussen hakies, sonder 'n punt binne die hakies.
VERWYSINGS Volg in die algemeen asseblief die Harvard-metode, en meer bepaald soos hier onder illustratief vir verskillende soorte bronne uiteengesit. Let asseblief baie noukeurig op interpunksie.
1. Bibliografie (LW: Nie "Bronne", "Verwysings", ens. nie.) Maak asseblief seker dat elke verwysing in die teks in die bibliografie verteenwoordig word.
Teleskopeer bladsynommers, byvoorbeeld: 198–9 in plaas van 198–199; 20–1 in plaas van 20–21. Gebruik 'n en-lyn (wat o.a. by "Insert" ("Voeg in") > "Symbol" ("Simbool") beskikbaar is), nie 'n koppelteken nie.
Kaapstad in plaas van Cape Town; Londen in plaas van London; en in plaas van and; (red.) in plaas van (ed.). Name van uitgewerye word egter nie in Afrikaans vertaal nie, behalwe waar 'n bepaalde uitgewery wel ook amptelik onder 'n Afrikaanse naam bekend is (bv. ABC-uitgewers naas ABC Publishers).
Waar meer as een bron deur dieselfde skrywer in die bibliografie verskyn, word by verdere verwysings 'n em-lyn (wat o.a. by "Insert" ("Voeg in") > "Symbol" ("Simbool") beskikbaar is) in plaas van die skrywer se van gebruik. Dit geld egter slegs (i) as die betrokke skrywer se besonderhede identies is aan dié wat voorafgegaan het; (ii) as die naam alleen staan (d.w.s. nie die eerste van 'n lys skrywers is nie); of (iii) as die persoon nie as redakteur of samesteller opgetree het nie. Andersins verskyn die skrywer se besonderhede opnuut volledig:
Krog, A. 1995. Relaas van 'n moord. Kaapstad: Tafelberg. —. 1998. Country of my skull. Johannesburg: Random House. —. 2000. Kleur kom nooit alleen nie. Kaapstad: Kwela.
Krog, A. en A. Schaffer (samests.). 2005. Nuwe stemme 3. Kaapstad: Tafelberg. 1.2 Hoofstukke in boeke Soos in onderstaande stel voorbeelde geïllustreer, verskyn slegs die naam van die skrywer/redakteur van 'n boek, 'n aanduiding van redakteurskap en die publikasiedatum ná 'n hoofstuktitel. Die volledige besonderhede van die boek verskyn as afsonderlike inskrywing in die bibliografie:
Oosthuizen, W.J. 1964. Die wet van opvolging van begripsoorte in bywoordreekse in Afrikaans.Ongepubliseerde MA-verhandeling, Universiteit Stellenbosch. Let wel
Spies, L. 2006. Die poësie van Elisabeth Eybers: 'n Digterskap van sewentig jaar. Tydskrif vir Letterkunde, 43(2):57–78. Smith, K. 2006. Unruly bodies: Death, discourse and the limits of representation. Critical Quarterly, 48(3):61–80.
Let wel In die bibliografie word titels van artikels, hoofstukke, kortverhale en gedigte nie tussen aanhalingstekens geplaas nie.
Sien asseblief die bibliografie by Hein Viljoen se artikel "Op soek na Leipoldt se oom Gert – 'n studie in historiese resonansies" in LitNet Akademies as voorbeeld: http://www.oulitnet.co.za/cgi-bin/giga.cgi?cmd=cause_dir_news_item&cause_id=1270&news_id=96660&cat_id=201.
1.6 Internetbronne Botes, Z. 2005. Antjie Krog: Koeël en kalm. LitNet. http://www.oulitnet.co.za/heupvuur/antjie.asp (25 Februarie 2008 geraadpleeg).
2. Bronverwysings in die teks Na gelang van die konteks is variasies moontlik/nodig, maar die essensie bly: skrywer se van gevolg deur publikasiedatum, sonder 'n komma tussen die skrywer se van en die jaartal.
1. Afkortings Al die erkende konvensies soos deur Afrikaanse Woordelys en Spelreëls (2009) voorgeskryf (o.a. die gebruik van punte waar dié as verpligtend aangedui word), moet in LitNet Akademies-artikels gevolg word.
Gebruik afkortings verkieslik spaarsaam. LitNet Akademies verkies byvoorbeeld met betrekking tot bo m.b.t. Tussen hakies, en veral by korter frases, is afkortings wel in orde, byvoorbeeld: (vgl. bv. Hansen 2008) (ble. 238 e.v)
3. Betekenisaanduiding Die betekenis van 'n woord of frase word tussen dubbelaanhalingstekens aangegee, soos byvoorbeeld in:
Tussen datums, bladsynommers e.d.m. word nie 'n koppelteken nie, maar 'n aandagstreep (en-lyn, o.a. by "Insert" ("Voeg in") > "Symbol" ("Simbool") beskikbaar). Dus:
5. Eindnotas teenoor voetnote Die internetformaat van LitNet Akademies vereis dat daar slegs van eindnotas gebruik gemaak kan word. 'n Eindnotasyfertjie volg onmiddellik op 'n leesteken, nie omgekeerd nie; dus
6. Drie stylsakies 6.1 Germaans teenoor Klassiek Die redaksie van LitNet Akademies wil graag die Germaanse karakter van Afrikaans probeer bevorder en bewaar. Skrywers word dus vriendelik versoek om, waar moontlik, voorkeur aan Germaanse bo Klassieke woorde te gee; dus byvoorbeeld ontleed eerder as analiseer; vasberade eerder as gedetermineerd. Ons herhaal graag: dit is bloot 'n redaksionele voorkeur, nie 'n voorskrif nie.
6.2 Oortollige frases Vermy asseblief die gebruik van frases soos ek dink, myns insiens en na my mening as aanlope tot stellings. Benewens die ooglopende feit dat 'n skrywer immers nie die daaropvolgende stelling sou maak indien dit nié sy/haar mening is nie, kan die herhaalde gebruik van sulke frases hinderlik raak. Ironies genoeg werk die gebruik van dié frases boonop nie 'n aanduiding van die skrywer se beskeidenheid in die hand nie (vermoedelik gedeeltelik die doel daarmee), maar juis eerder die teenoorgestelde.
Konsekwentheid is belangrik: eerste- en derdepersoonsvorme moet nie in 'n artikel vermeng word nie. Junie 2011